کوئٹہ (آن لائن) سنی تحریک نا بنجائی راہشون خان محمدجتک بلوچ پارینے کہ بیوروکریٹ آک الس نا خذمت کننگ ءِ تینا شعار جوڑ کیر‘ کورونا نا پد اٹ الس نا توہین ءِ سگنگ کپنہ‘ سنی تحریک الس ءِ بے شرف کننگ کن الیپک انتئے کہ سنی تحریک مذہبی تنظیم تون اوار فلاحی تنظیم اس ہم ارے ہرا السی ویل و اوفتا شونداری وشونہالی کن کڑد ادا کننگ اٹی ءِ‘ غریب آتے دا مشکل ساہت اٹ راشن تننگ کن کاریم کننگ اٹی ءِ‘ بیوروکریٹ آک الس ءِ بے شرف کننگ نا جاگہ غا انسانیت نا احترام نا جوزہ اٹ اوفتتون پیش بریر‘ اوپارے کہ الس نا شونداری وشونہالی آن صوبہ سوگو مریک‘ کورونانا دَین بلوچستان ءِ بھاز زہمی کرینے‘ لاک ڈاﺅن وٹرانسپورٹ نا بند مننگ آن ارب آ روپئی تا نسخان مننگ ءِ۔ مزور‘ دیہاڑی دار و چنکا پوریاگرک لاک ڈاﺅن نا سوب آن با انا باخو نا آہری مسنو اوفتا ہلہلہ ئی بنداو آ مالی کمک و راشن فراوان کننگ ءِ پک کننگے۔
